તેમણે કહ્યું હતું કે રામ મંદિરને લઈને સંઘની ગંભીરતાનો અંદાજ આ વાત પરથી લગાવી શકાય છે. આ પ્રસંગે મોહન ભાગવતે એવા પ્રસ્તાવને ફગાવી દીધો હતો કે જેમાં અયોધ્યામાં રામ મંદિરની જગ્યાએ વિશ્વધર્મી માનવતા ભવન બનાવવાની માગણી કરવામાં આવી હતી. તેમણે જણાવ્યું હતું કે હિંદુઓના દેશમાં રામના જન્મસ્થળ પર મંદિર બનવું જોઈએ. તેમાં કોઈને નીચા દર્શાવવાની વાત આવતી નથી. હિંદુ-મુસ્લિમોએ ક્યારેય ધર્મના આધારે કલહ કર્યો નથી.